# &kde; tarkvara kohandamine

## Tööriistaribade kohandamine

&gwenview; tööriistariba &gwenview; tööriistariba.

Tööriistariba &gwenview;'s.

### Tööriistariba elementide muutmine

Rakenduse tööriistaribade kohandamiseks vali menüükäsk Seadistused Tööriistaribade seadistamine... või tee tööriistaribal paremklõps ja vali Tööriistaribade seadistamine...

Tööriistariba seadistusdialoogi vasaku pool näeb saadaolevaid elemente, mida on võimalik asetada tööriistaribale. Paremal näeb neid elemente, mis juba on tööriistaribal. Ülal saab valida tööriistariba, mille välimust soovid muuta.

Dialoogi mõlema poole kohal on tekstikast Filter, mille abil saab hõlpsasti leida nimekirjas olevaid elemente.

Tööriistaribade kohandamise aken Tööriistaribade kohandamise aken.

Tööriistaribade kohandamise aken &gwenview;'s, kus on valitud nupp Eelmine.

#### Elemendi lisamine

Tööriistaribale saab elemendi lisada, kui valida see vasakul ja klõpsata paremale osutava noolega nupule.

#### Elemendi eemaldamine

Elemendi saab eemaldada, kui see valida ja klõpsata vasakule osutava noolega nupule.

#### Elementide positsiooni muutmine

Elementide positsiooni saab muuta neid loendis alla- või ülespoole liigutades. Elemendi liigutamiseks allapoole vajuta all osutava noolega nupule, elemendi liigutamiseks ülespoole aga üles osutava noolega nupule. Samuti saab elementide positsiooni muuta neid lihtsalt lohistades.

Rõhtsatel tööriistaribadel paikneb ülemine element vasakul. Püstistel tööriistaribadel on nende järjekord samasugune: ülemine üleval ja alumine all.

#### Eraldaja lisamine

Elementide vahele saab lisada eraldaja, kui lisada tööriistaribale element --- eraldaja ---.

#### Vaikeväärtuste taastamine

Tööriistariba välimuse sellisel kujul, nagu see oli rakenduse paigaldamise ajal, saab taastada, kui klõpsata akna allosas nupule Vaikeväärtused ja seejärel kinnitada oma otsus.

#### Teksti ja ikoonide muutmine

Konkreetsete tööriistariba elementide ikooni ja teksti saab muuta, kui klõpsata nupule Muuda ikooni... või Muuda teksti...

### Tööriistariba välimuse kohandamine

Tööriistaribade välimust saab muuta, kui teha neil paremklõps, mis avab kontekstimenüü.

#### Teksti asend

Teksti välimust tööriistaribal saab muuta tööriistariba kontekstimenüü alammenüü Teksti asend abil.

Valikuvõimalused on järgmised:

- Ikoonid - kõigi tööriistariba elementide puhul on näha ainult ikoon.

- Tekst - kõigi tööriistariba elementide puhul on näha ainult tekst.

- Tekst ikoonide kõrval - kõigist tööriistariba elementidest paremal on näha nende kohta käiv tekst.

- Tekst ikoonide all - kõigi tööriistariba elementide all on näha nende kohta käiv tekst.

Samuti võib lasta näidata või peita kõigi tööriistariba elementide teksti, kui teha elemendil paremklõps ning märkida või eemaldada märge vastava kirje eest sektsioonis Teksti näitamine.

#### Ikooni suurus

Tööriistariba elementide ikooni suurust saab muuta, kui valida tööriistariba kontekstimenüüs alammenüü Ikooni suurus.

Valida saab järgmiste võimaluste seast (kõigi juures on ikooni suurus pikslites)

- Väike (16x16)

- Keskmine (22x22) [vaikeväärtus]

- Suur (32x32)

- Hiiglaslik (48x48)

#### Tööriistaribade liigutamine

Tööriistariba liigutamiseks tuleb see kõigepealt lukust vabastada. Selleks eemalda tööriistariba kontekstimenüüs märge kirje Tööriistariba asukoha lukustamine eest. Lukustuse taastamiseks märgi see menüükirje lihtsalt uuesti.

Tööriistariba asukohta saab muuta selle kontekstimenüü alammenüüga Orientatsioon.

Valikuvõimalused on järgmised:

- Ülal [vaikimisi paljudes rakendustes]

- Vasakul

- Paremal

- All

Tööriistaribasid saab samuti liigutada, kui klõpsata ja hoida hiirenupp all punktidega ribal rõhtsa tööriistariba vasakus servas või püstise tööriistariba ülemises servas ning lohistada tööriistariba vajalikku kohta.

#### Tööriistaribade näitamine/peitmine

Kui rakendusel on ainult üks tööriistariba, saab selle peita, kui lülitada välja valik Tööriistariba näitamine kas tööriistariba kontekstimenüüs või menüüs Seadistused. Tööriistariba taastamiseks vali kirje Tööriistariba näitamine menüüs Seadistused. Pane tähele, et tööriistaribad peavad olema lukust vabastatud, et neid saab peita kontekstimenüü abil. Täpsemalt kõneleb sellest toolbars-appearance-move.

Kui rakendusel on rohkem kui üks tööriistariba, ilmub kontekstimenüüsse ja menüüsse Seadistused eespool mainitud menüükirje asemel terve alammenüü Näidatavad tööriistaribad. Selle alammenüü abil saab peita ja näidata juba konkreetseid tööriistaribasid.

### Autorid ja litsents

Tänu suure osa materjali kirjutamise eest kuulub ühele Google'i Code-In 2011 anonüümsele osavõtjale.

## Kiirklahvide kasutamine ja kohandamine

### Sissejuhatus

Paljud &kde; rakendused võimaldab seadistada kiirklahve. Standardse kiirklahvide seadistamise dialoogi avamiseks vali Seadistused Kiirklahvide seadistamine...

Kiirklahvide seadistamise dialoogis näeb kõigi aktiivses rakenduses saadaolevate kiirklahvide loendit. Kiiremaks leidmiseks võib kasutada ülal asuvat otsingukasti.

Kiirklahvide kohandamise dialoog Kiirklahvide kohandamise dialoog.

Kiirklahvide otsimine märksõnaga `fail` &dolphin;is

### Kiirklahvi muutmine

Kiirklahvi muutmiseks klõpsa kõigepealt selle kiirklahvi nimel, mida soovid muuta. Näed valikurühma, kus saab määrata, kas anda kiirklahvile selle vaikeväärtus või valida valitud toimingule uus kiirklahv. Uue kiirklahvi määramiseks vali Kohandatud ja klõpsa selle kõrval asuvale nupule. Seejärel kirjuta lihtsalt kiirklahv, mida soovid kasutada, ning su muudatused salvestatakse.

Kiirklahvi määramine Kiirklahvide kohandamise dialoog näitega, kuidas määrata kiirklahvi.

### Kiirklahvide lähtestamine

Akna allosas on nupp kirjaga Vaikeväärtused. Sellele klõpsates taastatakse kõigi kohandatud kiirlahvide puhul nende vaikimisi väärtused.

Samuti saab lähtestada konkreetse kiirklahvi, kui see valida ja seejärel valida raadionupp Vaikeväärtus.

### Kiirklahvi eemaldamine

Kiirklahvi eemaldamiseks vali see loendist ning klõpsa siis eemaldamisikoonile (must nool ristiga) paremal pool nuppu, mis võimaldab valida kiirklahvi.

### Skeemide kasutamine

Skeemid on kiirklahvide seadistusprofiilid. Sestap on võimalik luua mitu profiili eri kiirklahvidega ning lülituda hõlpsasti profiililt profiilile.

See võimalus on veel arendamisel. Praegu ei ole võimalik skeeme importida graafilise kasutajaliidese vahendusel.

Skeemide kasutamine Kiirklahvide kohandamise dialoog skeemi redigeerimise tööriistadega.

Skeemi `töö` muutmine.

Et näha menüüd, mis võimaldab skeeme muuta, klõpsa dialoogi allosas nupule Detailid. Ilmuvad järgmised valikud:

Aktiivne skeem

- Siin saab skeemide vahel lülituda.

Uus...

- Uue skeemi loomine. Ilmub aken, kus saab valida uuele skeemile nime.

Kustuta

- Aktiivse skeemi kustutamine.

Rohkem toiminguid

- See avab järgmise menüü:

  Salvesta vaikeskeemina

- Aktiivse skeemi määramine vaikeväärtuseks kõigile uutele skeemidele.

Ekspordi skeem...

- Aktiivse skeemi eksport failina nimega ``rakendusenimi``skeeminimi`shortcuts.rc`.

  Liiguta fail kataloogi `$KDEDIR/apps/rakendusenimi/` ja eksporditud skeem on hiljem saadaval rippmenüüs Aktiivne skeem.

### Kiirklahvide trükkimine

Ülevaatlikkuse huvides võib kiirklahvide loendi trükkida, kui klõpsata dialoogi allosa nupule Trüki.

### Autorid ja litsents

Suurel määral kirjutas käesoleva osa Google Code-In-2011 osavõtja Alexey Subach.